CELEX: 62010CN0572
Language: da
Date: 2010-12-08 00:00:00
Title: Sag C-572/10: Anmodning om præjudiciel afgørelse indgivet af Tribunal administratif de Saint-Denis de la Réunion (Frankrig) den 8. december 2010 — Clément Amedee mod Garde des sceaux, Ministre de la justice et des libertés og Ministre du budget, des comptes publics, de la fonction publique et de la réforme de l’État

5.3.2011   
            
            
               DA
            
            
               Den Europæiske Unions Tidende
            
            
               C 72/4
            
         Anmodning om præjudiciel afgørelse indgivet af Tribunal administratif de Saint-Denis de la Réunion (Frankrig) den 8. december 2010 — Clément Amedee mod Garde des sceaux, Ministre de la justice et des libertés og Ministre du budget, des comptes publics, de la fonction publique et de la réforme de l’État
   (Sag C-572/10)
   2011/C 72/07
   Processprog: fransk
   
      Den forelæggende ret
   
   Tribunal administratif de Saint-Denis de la Réunion
   
      Parter i hovedsagen
   
   
      Sagsøger: Clément Amedee
   
      Sagsøgte: Garde des sceaux, Ministre de la justice et des libertés og Ministre du budget, des comptes publics, de la fonction publique et de la réforme de l’État
   
      Præjudicielle spørgsmål
   
   
               1)
            
            
               Skal den ordning, der er indført ved artikel L. 12, litra b), i code des pensions civiles et militaires de retraite, som ændret ved artikel 48 i lov af 21. august 2003 og samme lovs artikel R. 13, som ændret ved artikel 6 i dekret af 26. december 2003, anses for at indebære en indirekte forskelsbehandling i den forstand, hvori udtrykket er anvendt i artikel 157 i traktaten om Den Europæiske Union, af biologiske forældre set i lyset af den andel mænd, der har mulighed for at opfylde betingelsen om afbrydelse af erhvervsaktiviteten i en periode på mindst to måneder, og navnlig henset til, at der ikke findes en retlig ramme, der gør det muligt at opfylde denne betingelse i forbindelse med afholdelse af orlov med løn?
            
         
               2)
            
            
               Såfremt det første spørgsmål besvares bekræftende, kan den således indførte indirekte forskelsbehandling da begrundes ved bestemmelserne i artikel 6, stk. 3, i den aftale, der er bilagt protokol nr. 14 om social- og arbejdspolitikken?
            
         
               3)
            
            
               Såfremt det andet spørgsmål besvares benægtende, er bestemmelserne i direktiv 79/7/EØF (1) da til hinder for, at artikel L. 12, litra b), og artikel R. 13 i code des pensions civiles et militaires de retraite opretholdes?
            
         
               4)
            
            
               Såfremt det første spørgsmål besvares bekræftende og det andet og det tredje spørgsmål besvares benægtende, har anfægtelsen af de omhandlede artikler da kun betydning i forhold til den konkrete forskelsbehandling, som bestemmelserne giver anledning til, eller indebærer den, at hverken kvindelige eller mandlige tjenestemænd har krav på tillægget?
            
         
      (1)  Rådets direktiv 79/7/EØF af 19.12.1978 om gradvis gennemførelse af princippet om ligebehandling af mænd og kvinder med hensyn til social sikring (EFT 1979 L 6, s. 24).